b'\n_START_ARTICLE_\nKombinacija (matematika)\n_START_PARAGRAPH_\nKombinacija (oznaka  C_k^n \\, za kombinacije  k \\, elementov iz mno\xc5\xbeice  n \\, elementov) je v matematiki na\xc4\x8din izbora  k \\, elementov iz ve\xc4\x8dje mno\xc5\xbeice  n \\, razli\xc4\x8dnih elementov. Pri tem pa zaporedje izbora ni pomembno. Kombinacije so podobne variacijam. Od njih se razlikujejo le v tem, da nas pri kombinacijah ne zanima vrstno red izbranih elementov, pri variacijah pa je zaporedje izbranih elementov pomembno. Pri kombinacijah nas zanima samo to, kateri elementi so izbrani. Kombinacije se lahko pojavljajo s ponavljanjem ali pa brez ponavljanja.'